kardosdrur/scandi-wiki huggingface dataset:
Konti-Skan

Konti-Skan eller Kontiskan er en bipolær (HVDC) stærkstrøms-transmissionsforbindelse fra Vester Hassing i Danmark og til Lindome i Sverige.

Historie 

Den oprindelige pol 1 (Konti-Skan 1) blev bygget i 1965 og var en af de første HVDC forbindelser i verden. Den var baseret på kviksølvsventiler og havde en effekt på 250 MW ved en spænding på 250 kV. Omformerstationen på den svenske side lå i Stenkullen ved Göteborg medens den danske omformerstation blev placeret ved Vester Hassing lidt øst for 
Aalborg. I 1988 blev den anden pol, Konti-Skan 2, på 360 MW taget i drift. I denne pol anvendes de mere moderne tyristorer ved en spænding på 285 kV. Ligesom for Konti-Skan 1 starter forbindelsen på dansk side i omformerstationen ved Vester Hassing, mens den svenske omformerstation er placeret i Lindome syd for Göteborg. I perioden 2006-2007 blev Konti-Skan 1 ombygget til en moderne tyristorbaseret pol. Effekten blev herved opgraderet til 380 MW og spændingen hævet til 285 kV. På den svenske side blev der opført en ny omformer ved Lindome stationen til at afløse den gamle omformerstation i Stenkullen, som nu er nedrevet. Hermed blev de muligt at drive Konti-Skan forbindelsen som en ægte bipol.

Rute 
Forbindelsen begynder på den danske side i omformerstationen ved Vester Hassing. Herfra går en 34 km lang luftledning med to ledere gennem Vendsyssel til en kabelovergangsstation ved Lyngså lidt syd for Sæby. Via en 23 km lang kabelforbindelse fortsætter Konti-Skan til Læsø. Kabelforbindelsen er ret usædvanlig, idet den består af tre dobbeltleder kabler. Det første og det andet kabel anvendes henholdsvis af pol 1 og pol 2, medens hver pol anvender en leder i det tredje kabel. En specialitet er, at et af kablerne kan anvendes til reserveforsyning af Læsø, hvis det normale 20 kV vekselstrømskabel til fastlandet skulle haverere. Dette resulterer dog i en lidt mindre overføringskapacitet på Konti-Skan. Fra stationen ved Vester Hassing går desuden et underjordisk elektrodekabel til en elektrodestation på kysten ved Sørå.

Fra kabelstationen ved Tusholm krydser Konti-Skan Læsø som en 17 km lang luftledning indtil østenden af øen, hvor den fortsætter som to enkeltleder søkabler til Lindås i Sverige. Resten af vejen til omformerstationen i Lindome tilbagelægges som luftledning, først med to ledere, men efter et kort stykke med tre ledere idet elektrodeledningen efter et par kilometer kobles på luftledningen. Elektrodeledningen på den svenske side følger delvist en separat rute til en elektrodestation på kysten, først som luftledning til bebyggelsen Brattås og det sidste stykke til vandet som jordkabel.

Steder

Referencer

Elektriske transmissionsanlæg i Danmark
Vester Hassing
Etableret i 1965
Voss Torp Brill

Voss Torp Brill var en dansk nyrocktrio bestående af Johannes Voss, Nils Torp og Anders Brill Gilberg, der alle tre havde været med i nyrockgruppen Kliché. Trioen stod bag "audioen" (en høremusical) Den store lysfest.

Audioen blev pladeudgivet i 1984, mens Kliché stadig fandtes, og pladen kom til at hedde Dobbelt Plus.

Trioen opløstes hurtigt, men audioen blev opført i 1987 på DR og suppleret med en ny pladeudgivelse, denne gang med Nanna, Steffen Brandt og Peter Belli.

Rockgrupper fra Danmark
Friluftsmuseet Slesvig-Holsten

Friluftsmuseet Slesvig-Holsten (på tysk Schleswig-Holsteinisches Freilichtmuseum) er et større frilandsmuseum i det nordlige Tyskland, beliggende i landsbyen Molfsee umiddelbart syd for Kiel. Museet rummer 70 genopbyggede og restaurerede landbobygninger fra forskellige egne i Slesvig-Holsten på et cirka 60 hektar stor område syd for Kiel. Friluftsmuseet åbnede i 1965 og har årligt cirka 160.000 besøgende. Museet anses for det største frilandsmuseum i Nordtyskland. Siden januar 2013 er friluftsmuseet en afdeling af landsmuseerne på Gottorp Slot.

Arealet er opdelt i flere geografiske områder. Der findes bygningsgrupper med bygninger fra Angel, Nordfrisland, Ditmarsken eller Probstei. Museets samling omfatter bygninger fra både (Syd-)Slesvig og Holsten. Den ældste bygning er en præstegård fra Grube i det østlige Holsten fra 1569. Der findes store gårde som den store haubarg fra Vitsvort på Ejdersted, saksergårde eller enlængede jyske gårde, men også husmandssteder og små fiskerhuse. Derudover er der vind- og vandmøller, et gammelt mejeri, et landapotek og talrige avlsbygninger og redskaber fra tidligere perioder.

Billeder

Eksterne henvisninger 

 Museets hjemmeside 

Frilandsmuseer
Museer i Tyskland
Bygninger, konstruktioner og anlæg i Slesvig-Holsten
Museer etableret i 1965
Sanna Solberg-Isaksen

Sanna Charlotte Solberg-Isaksen (født 16. juni 1990) er en norsk håndboldspiller, der spiller for Team Esbjerg og for , med hvem hun var med til VM i 2013. Hun debuterede på det norske landshold 21. september 2010 i en hjemmekamp mod . Hendes tvilingesøster Silje Solberg spiller ligeledes på det norske landshold.

Hun var også med til at blive verdensmester med  ved VM i kvindehåndbold 2021 i Spanien, efter finalesejr over , med cifrene 29-22.

Referencer

Eksterne henvisninger 

Tvillinger fra Norge
Personer fra Bærum
Håndboldspillere fra Norge
Håndboldspillere fra Stabæk Håndball
Olympiske medaljevindere i håndbold
Olympiske bronzemedaljevindere fra Norge
Håndboldspillere ved sommer-OL 2016
Medaljevindere ved sommer-OL 2016
Håndboldspillere ved sommer-OL 2020
Medaljevindere ved sommer-OL 2020
Internetfænomen

Et internetfænomen (internetmeme, et meme eller mem) er noget oprindeligt ukendt, der spredes på tværs af internettet og opnår stor popularitet og anerkendelse på kort tid. Det er primært forbundet med perioden fra anden halvdel af 1990'erne og fremefter, hvor hjemmecomputere og internettet var blevet en del af hverdagen. Et internetfænomen kan ofte blive kopieret af andre, som laver deres egen version, hvilket bliver en del af fænomenet.

Et internetfænomen kan betragtes som et humoristisk emne, herunder enkle sætninger eller gestus. Det kan tage form af et billede, hyperlink, video, websted, kryptovaluta (memecoins) eller hashtag. Det kan blot være et ord eller en sætning, herunder en bevidst stavefejl. Disse små bevægelser har tendens til at sprede sig fra person til person via sociale netværk, blogs, direkte e-mail eller nyhedskilder. De kan vedrøre forskellige eksisterende internetkulturer eller subkulturer, og de skabes eller spredes ofte på steder såsom 4chan, Reddit, 9GAG og talrige andre i vores tid, eller på Usenet-boards og andre sådanne tidlige internetkommunikationsfaciliteter.

Begrebet meme blev opfundet af Richard Dawkins i 1976 som kulturarvens mindste enhed.

Galleri

Eksempler på internetfænomener 

 All your base are belong to us
 Bielefeldkomplottet
 Chuck Norris Facts
 Cicada 3301
 Crazy Frog
 Doge
 Dab
 Gangnam Style
 Grumpy cat
 Fidget spinner
 Happy Tree Friends
 Harlem Shake
 Hævnporno
 Ice Bucket Challenge
 Important Videos: En playliste, der dukker op på mange videoer på YouTube.
 Keyboard Cat
 Leet
 Lolcat
 NPC (mem)
 Polandball
 Ragecomics
 Rickrolling
 Star Wars Kid
 The Most Interesting Man in the World
 Trollface, bruges når man har lavet sjov med folk eller udført en spøg
 Trololo
 We Are Number One: En sang fra børneserien LazyTown.
 xkcd
 Harambe: En gorilla der blev skudt i Cincinnati Zoo i 2016, og bagefter blev lavet om til et meme. Harambe er så populært et meme, at Cincinatti Zoo blev nødt til at lukke deres Twitter-profil på grund af mobning fra Harambe-tilhængere.
 Mannequin Challenge: Et populært "challenge" der består af at stå så stille som muligt, mens sangen "Black Beatles" af Rae Sremmurd spiller i baggrunden.
 Dat boi: En frø på en ethjulet cykel
 Senpai, notice me: En populær catchphrase taget fra Anime.
 Vladimir Putin: Populær på nettet
 Pepe the frog: En tegneserie-frø, der oprindeligt startede ud som blot værende et meme på nettet, men bagefter blev anklaget for at være brugt som racistisk propaganda. 
 Slender Man
 Yee

Se også
 Mem 
 Memetik

Noter

Eksterne henvisninger 

 Know Your Meme


 
Internetkultur
Reddit

Reddit (ofte skrevet reddit) er en social nyheds- og underholdningshjemmeside, hvor registrerede brugere indsender indhold i form af links eller tekst. Brugere stemmer derefter hver indgivelse "op" eller "ned" for at rangere stillingen og bestemme positionen på webstedets sider. Indholdsgallerier er organiseret af interesseområder ved navn "subreddits", blandt andet har Danmark sit eget subreddit.

Reddit blev grundlagt af Steve Huffman og Alexis Ohanian i juni 2005.

Kilder

Eksterne henvisninger 

 

Underholdningsnetsteder
Etableret i 2005
Internetfænomener
Sociale medier
First Lord of the Admiralty

Marineministeren (engelsk: The First Lord of the Admiralty) var leder af det engelske, senere britiske, marineministerium (The Admiralty). Ministeriet blev en del af det britiske forsvarsministerium i 1964.

Ministerens titel 
Marineministerens titel var Første admiralitets lord (First Lord of the Admiralty).

Før 1709 havde man også titlen Lord High Admiral (storadmiral). Denne titel har senere været reserveret for kongen eller den regerende dronning.
 
Der er dog to undtagelser. I 1827 – 1828 havde tronfølgeren (den senere kong Vilhelm 4. af Storbritannien) titlen. I 2011 fyldte Prins Philip, hertug af Edinburgh 90 år, og Elizabeth 2. af Storbritannien udnævnte ham til Lord High Admiral of the United Kingdom.

Civile ministre 
Storbritannien havde civile marineministre mellem 1806 og 1964. Ministeren blev bistået af en First Sea Lord, der en søofficer. Ministeren var formand for en kommission (The Lords Commissioners of the Admiralty). Kommissionen havde både militære og civile medlemmer.

Første admiralitets lorder fra England 

1471 – 1483: Hertugen af Gloucester (senere Richard 3. af England) 
1619 – 1628: George Villiers, 1. hertug af Buckingham
1660 – 1673 og 1685 – 1688: Hertugen af York og Albany (senere kong Jakob 2. af England) 
1689: Vilhelm 3. af England
1702 – 1708: Prins Jørgen af Danmark

Første admiralitets lorder fra Det Forenede Kongerige 
 
1827 – 1828: Hertugen af Clarence og St. Andrews (senere kong Vilhelm 4. af Storbritannien)   
1834, 1835 og 1846–1849: George Eden, 1. jarl af Auckland
1846: Edward Law, 1. jarl af Ellenborough
1911–1915 og 1939–1940: Winston Churchill
1915 – 1916: Arthur Balfour  
august – november 1931: Austen Chamberlain (var også civilt medlem af Lords Commissioners of the Admiralty i 1895–1900) 
1936 – 1937: Samuel Hoare 
1959 – 1963: Peter Carington
Jens Christian Christensen (1906-1982)

Jens Chr. Christensen (12. november 1906 i Sofiendal ved Aalborg - 20. juni 1982 i Sdr. Tranders) er et tidligere medlem af Folketinget for partiet Venstre. 

Søn af gårdejer Poul Christensen, Sofiendal (død 1938) og hustru Marie (død 1923). Gift 17. april 1937 i Dall med Korna Frederiksen (født 1912 i Dall, død 1999 i Sdr. Tranders). Datter af gårdejer Frederik Frederiksen, Dall ved Svenstrup J. (død 1967) og hustru Jensine Corfits - Andersen (død 1976).

Uddannelse 
Hasseris kommuneskole, Antvorskov højskole 1929-1930.

Faglig karriere 
Ejer af Højbogaard, Skalborg, 1936-1947, af Postgaarden, Sdr. Tranders, 1947-1982.

Politisk karriere 
Formand for Venstres Ungdom, Aalborg, 1934-1938. V.U. i Aalborg amt 1935-1938. Medlem af landsorganisationens hovedbestyrelse 1936, næstformand 1938, formand 1939-1941.

Folketingsmand for Venstre i Skanderborg amt 1945-1947, i Sæbykredsen i Hjørring amt 1953-1976.

Sognerådsformand for Sdr. Tranders kommune, Aalborg amt, 1950-1954.

Medlem af Statens privatbaneudvalg fra 1956, af Overfredningsnævnet 1957-1968, af Kommunallovskommissionen 1958-1967.

Fagpolitisk karriere 
Medlem af bestyrelsen for Aalborg Mælkekompagni 1942-1970, formand 1951-1955, formand for Nordjysk Mejeriselskab fra 1968. Medlem af bestyrelsen for Danske konsummejerier (D.K.F.) 1954, formand 1968-1977. Formand for Aalborg Flødeisfabrik fra 1970. Formand for De danske spritfabrikkers kartoffeldyrkerforening 1968-1973, medlem af De danske spritfabrikkers gårdudvalg 1968-1973.

Publikation 
Jens Chr. Christensen: Under grundloven 1953 i C. Nørrelykke-Christensen og Jens Chr. Christensen: Brydningstider. Træk af Sæbykredsens politiske historie 1848-1963. Hjørring 1964.

Kilder 
 Kraks Blå Bog 1981 
 Victor Eberling: Rigsdagens medlemmer gennem hundrede år 1848-1948. III. København 1950.

Tidligere folketingsmedlemmer fra Venstre
Personer i Kraks Blå Bog (afdøde)
Faglitterære forfattere fra Danmark
Personer fra Aalborg
Richard G. Morris

Richard Graham Michael Morris (født 1948) er en britisk neurobiolog internationalt kendt for at udvikle Morris vandlabyrint og for hans arbejde med funktionen af hippocampus. Han er direktør for Center for Kognitive og Neurale Systemer ved Edinburgh Universitet,
og Wolfson professor i neurovidenskab ved universitetet.
Siden 1997 har han været Fellow af Royal Society.
Morris blev udnævnt til Kommandør af Order of the British Empire i 2007.

Referencer 

Neurobiologer
Videnskabsfolk fra Skotland
Medlemmer af Royal Society
Personer tildelt Commander of the Order of the British Empire
Medlemmer af Royal Society of Edinburgh
Nephews diskografi

Den danske rockgruppe Nephews diskografi består af fem studiealbum, tre livealbum, ét opsamlingsalbum, ét bokssæt, tre EP'er, og 19 singler.

Album

Studiealbum

Livealbum

Opsamlingsalbum 
 Igen & Igen & (2013)

Bokssæt 
 1-2-3-4-5 (2013)

EP'er 
 Tunes (demo), 1998 
 Things to Do (demo), 1998 
 Downtown Europe (demo), 1999
 Vinter—i—Ring (2018)
 Forår—i—Ring (2018)
 Sommer—i—Ring (2018)
 Efterår—i—Ring  (2018)

Singler

Gæsteoptrædener

Andre optrædener

Internationale singler

Kilder 

Diskografier
Diskografi
Tbilisi Metro

Tbilisi Metro (, Tbilisis Metropoliteni) er undergrundsbanen i Tbilisi, Georgiens hovedstad. Da den åbnede i 1966 var det den 4. undergrundsbane i den tidligere Sovjetunion.

Stationerne i centrum er ganske dybe, mens stationer uden for centrum kan være både dybt nede, lige under jorden eller over jorden. Metroen kan være svær at finde rundt i for vesteuropæere da mange skilte kun er på georgisk, eller på georgisk og russisk.

Metrosystemer
Tbilisi
Víctor Álvarez Delgado

Víctor Guillermo Álvarez Delgado (født 14. marts 1993 i Barcelona, Spanien) er en spansk fodboldspiller, der spiller som venstre back for Arsenal Tula i Rusland.

Klubkarriere

RCD Espanyol 
Álvarez spillede for klubbens ungdomsrækker og spillede sig op på senior holdet. Han startede sin senior karriere på B holdet, og fik sin debut som allerede 17-årig for B holdet som den gang lå i landets 4. division.
Han spillede permanent på B holdet i to år (2010-2012), indtil han permanent blev rykket op på 1. holdstruppen.

Den 6. marts 2011 fik Álvarez sin debut for førsteholdet og samtidig også sin La Liga debut i 1-0 nederlaget Levante UD. Álvarez startede på bænken, men blev skiftet ind i stedet for David García.

I 2013 skrev Álvarez under på en ny 4-årig kontrakt.

Sygdom 
I 2013 blev Álvarez opereret for en hjertesygdom som også bliver kaldt hjerte-kar sygdom, eller på engelsk cardiovascular disease. Operation gik godt, og Álvarez gjorde comeback på fodboldbanen i et opgør imod Rayo Vallecano som endte 4-1.

Eksterne henvisninger

Kilde r 

Fodboldspillere fra Spanien
Fodboldspillere fra RCD Espanyol
Bryrup Å

Bryrup Å er en 1,3 kilometer lang å der løber fra den nordvestlige ende af Bryrup Langsø i Bryrup, Silkeborg Kommune til Kvindsø, og fra den videre til Kulsø, hvorfra den fortsætter som Lystrup Å  til Salten Å, og videre til Gudenå.

Eksterne kilder/henvisninger 

 Vandløbsregulativ

Vandløb i Silkeborg Kommune
Lokaliteter i Silkeborg Kommune
Slaget om Málaga

Slaget om Málaga i begyndelsen af februar 1937 under den spanske borgerkrig, var afslutningen på en nationalistisk offensiv i området. Slaget endte med at nationalisterne erobrede byen og kystlinjen fra den Anden spanske republik.

Baggrund 

Den nationalistiske offensiv i området kom efter et mislykket forsøg på at belejre Madrid og efter den pågående republikanske modoffensiv på vejen mod La Coruña i nordvestlig retning for Madrid. I et forsøg på igen at overtage det militære initiativ, og sikre sine områder i syd, ønskede nationalisterne gennem denne offensiv at erobre den republikansk-kontrollerede landstriber langs kysten som også inkluderede Málaga.

Afgørende for de nationalistiske sejre var brugen af elitestyrker fra Nord-Afrika og frivillige italienske styrker, særlig brugen af de italienske kampvogne. På den side bestod byens forsvarere stort set af milits fra fagbevægelsen CNT, som var uforberedt på sådanne kamphandlinger og havde dårligere udstyr.

I tillæg lå tre nationalistiske krigsskibe i ud for Malaga og blokkerede havnen for forsvarerne og beskød byen. 

Da byen efter hårde kampe næsten var omringet den 6. februar, beordrede den republikanske oberst José Villalba Lacorte evakuering af byen, og to dage senere kunne nationalisterne erklære byen for helt under deres kontrol. De republikanere som nåede flygtede ud af byen, blev på kystvejen til Almería indhentet af nationalisterne der skød alle mænd der ikke nåede at flygte. Ca. 100.000 mennesker der flygtede ud af byen blev under Massakren ved Málaga beskudt af tyske og nationalistiske bombefly og krigsskibe, hvorved ca. 10.000 mennesker døde.

Nederlaget i Málaga førte til at den kommunistdominerede regering i Valencia gik af, og Francisco Largo Caballero kom tilbage som statsminister.

Benito Mussolini lagde propagandamæssig vægt på den italienske bidrag til sejren, og ønskede at indkassere sejren selv, uden at tage hensyn til skævheden i styrkene, særlig kvaliteten på de nationalistiske styrker og deres udstyr og at angriberne blev hjulpet af godt vejr.

Spaniens historie
Lystrup Å

Lystrup Å er en 2,7 km lang å i Midtjylland der begynder ved nordbredden af Kulsø og løber derfra i
en nordlig retning til udløbet i Salten Å. Åen adskiller Snabegård Skov og Velling Skov og ligger i Natura 2000-område nr. 53 Sepstrup Sande, Vrads Sande, Velling Skov og Palsgård Skov. Den nedre del er målsat som gyde- og yngelopvækstområde for
laksefisk.

Ved Lystrupminde er der et stemmeværk med faldhøjde ca. 4,3 m. Fra mølledammen ledes vandet gennem en betonkanal under Vrads-Bryrup-vejbroen til stemmeværkets nedstrømsbro.
Opstemningen har ikke været udnyttet i mange år, og i 1995 blev der anlagt en faunapassage bestående af 36 m rørgennemløb efterfulgt af et
109 m langt omløbsstryg. Ved Lystrupminde ligger Lystrupminde Naturskole .

Eksterne kilder/henvisninger 

 Vandløbsregulativ

Vandløb i Danmark
Lokaliteter i Silkeborg Kommune
Vandløb i Silkeborg Kommune
Para-aminosalicylsyre

Para-aminosalicylsyre, 4-aminosalicylsyre, almindeligvis kendt som PAS, er et antibiotikum, der især tidligere blev brugt i behandlingen af tuberkulose. Stoffet anvendes også til behandling af inflammatoriske tarmsygdomme, såsom Crohns syndrom og colitis ulcerosa.

PAS blev syntetiseret af den svensk-danske kemiker Jörgen Lehmann tæt samarbejde med Olle Sievers og Gylfe Vallentin. Lægemidlet blev indført i 1946 og blev derefter, sammen med Streptomycin, et gennembrud i behandlingen af sygdommen tuberkulose.

Referencer 

Antibiotika
Jørgen Lehmann

Jørgen Erik Lehmann (født 15. januar 1898 i København, død 26. december 1989) var en dansk læge og biokemiker, der arbejdede i Sverige. Lehmann fulgte studier ved Lunds Universitet under Torsten Thunberg, professor i fysiologi, der regnes som opdageren af dehydrogenaser, en vigtig gruppe af enzymer. Han fik sin doktorgrad i Lund i 1929 og blev udnævnt til lektor samme år. 1935-1937 arbejdede han på Rockefeller University i New York under den fremtidige nobelprismodtager Herbert Gasser.

Lehmann er bedst kendt for at have udviklet to lægemidler: Para-aminosalicylsyre (PAS), som siden 1946 spillede en afgørende rolle i behandlingen af tuberkulose (TB) og Dicumarol, en antikoagulerende medicin, der siden 1941 blev brugt i mere end fem årtier. 

Jørgen Lehmann var søn af Edvard Lehmann, professor i religionshistorie ved Lunds Universitet og grandnevø af den danske politiker Orla Lehmann.

Han bar Kong Christian X's Frihedsmedalje.

Kilde

Eksterne henvisninger 
 

Læger fra Danmark
Kemikere fra Danmark
Jørgen
Ansatte ved Lunds Universitet
Ansatte ved Aarhus Universitet
Æresdoktorer ved Aarhus Universitet
Personer fra København
Danskere i 1900-tallet
Personer i Dansk Biografisk Leksikon
Personer i Kraks Blå Bog (afdøde)
Biokemikere fra Danmark
Runddel

En runddel er en i reglen rund plads i en by, hvor flere veje mødes. Ordet indgår ofte i stednavne som Vibenshus Runddel og Nørrebros Runddel i København. I praksis er der dog visse undtagelser. Frederiksberg Runddel er f.eks. firkantet, mens Nørrebjerg Runddel i Odense er en vej, der går i ring.

Noter 

Vejtyper
Charles Herbert Best

Charles Herbert Best (født 27. februar 1899 i West Pembroke, Maine, USA, død 31. marts 1978 i Toronto, Canada) var en amerikansk-canadisk fysiolog. Han samarbejdede med Frederick Banting, John Macleod og James Collip ved opdagelsen af insulin. Da kun Banting og Macleod blev tildelt Nobelprisen i fysiologi eller medicin i 1923, valgte Banting senere at dele sin del af prisen med Best.

Best var professor i fysiologi ved University of Toronto 1929-1965. Han var medlem af Royal Society, Royal Society of Canada og blev i 1961 valgt som et udenlandsk medlem af det svenske videnskabsakademi.

Læger fra Canada
Videnskabsfolk fra Canada
Personer tildelt Commander of the Order of the British Empire
Medlemmer af Royal Society
Medlemmer af Kungliga Vetenskapsakademien
Personer fra Maine
Fysiologer
Amerikanere i 1900-tallet
Canadiere i 1900-tallet
Boligsiden.dk

Boligsiden er en dansk boligportal der præsenterer alle boliger og ejendomme der er til salg hos ejendomsmæglere i Danmark. Boligsiden er et aktieselskab, der ejes af medlemmerne af brancheforeningen Dansk Ejendomsmæglerforening (DE). Boligsiden driver også Landbrugssiden.dk hvor man kan søge på landbrug til salg.

Historie 
Boligsiden blev stiftet i 1999 af Dansk Ejendomsmæglerforening, for at give et samlet overblik over alle boliger og grunde til salg i Danmark. I 2022 lancerede Boligsiden en ny platform for at fremtidssikre og mobil optimere Boligsiden. 

I 2013 blev det også muligt at søge Tvangsauktioner frem på Boligsiden.

Referencer

Kilder og henvisninger 
 
 Dansk Ejendomsmæglerforening

Softwarevirksomheder i Danmark
Ejendomsvirksomheder
Boligtjenester